**Referat fra møte med lokallagslederne.**

**TID:** Tirsdag 21.9.2021. kl. 18.30.

**STED:** Teams.

**TIL STEDE:** Eirik Dahl, Per Morten Bakke, Geir Kjelstad og Inger-Margrethe Pettersen.

Saksliste:

1. Friluftsliv tilrettelagt for utviklingshemmede (FTU)
2. Kurs på Fagernes 1.-3. oktober
3. Fylkesledersamling

1. Film fra FTU tur i juli legges ut på NFU Innlandet fylkeslags nettside. Det lyktes ikke i dag.

2. NFU Innlandet fylkeslag skal holde sitt første kurs på Fagernes 1.-3. oktober. 80 % av de påmeldte er fra Oppland og bare 20 % er fra Hedmark. 115 personer deltar på aktiviteter og middag. 95 personer overnatter. Håper på bedre deltagelse fra Hedmark på neste kurs. Program: Fredag: Samling kl. 17.30. Lokallagene forteller hva de arbeider med. Deltagere med utviklingshemming forteller litt om sin hverdag. Middag. Forbundsleder Tom Tvedt deltar. Utdeling av pins. Loddsalg.

Lørdag: Frokost. Kommunikasjon. Arbeid/forberedelse til møte med fylkesordføreren. Lunch. Fylkesordføreren redegjør om Innlandet fylkeskommune og inkluderende arbeidsliv med NAV. Det må skapes arbeidsplasser for utviklingshemmede, da de ikke er med i inkluderende arbeidsliv. Fylkesstyret skal i møte med fylkesordføreren. Forslag: Opprop om hvordan utviklingshemmede får flere arbeidsplasser. Brannteori og praksis ved brannvesenet. Fritidskortet: Erfaringer fra Lillehammer i 2020. Målsettingen er å få de som ikke deltar i noe på fritiden ut i aktivitet. Middag. Dans.

Søndag: Frokost. Oppsummering. Rebus. Utsjekking. Lunch. Hjemreise.

3. Fylkesledersamling: Institusjonalisering. Finnes det fortsatt institusjoner som ikke er nedlagt? Nye boliger for utviklingshemmede bør ikke ha mer enn 6 beboere. Få eier sin egen bolig. Kommunene har hevet husleia og tatt bort bostøtten. Dette gir generelt alt for høg husleie. Wien modellen: Husleia kan ikke utgjøre mer enn 1/3 av netto inntekt.

Eventuelt: Hva skal til for at personalet blir med beboere ut på aktiviteter? Personalet må oppmuntres og ha lyst, hvis ikke blir det ikke noe av. Det må settes inn på timeplanen. Hvis de da ikke deltar, må det føres avvik. Er det mindre med personell på helger og vanskeligere å komme seg ut?

SAFO Innlandet inviterer til områdemøter i Elverum og Lillehammer i november. Invitasjoner må sendes alle lokallagsledere som videresender til medlemmene i sitt lokallag.

Neste møte blir 12. oktober på Teams

Referent:

Inger-Margrethe Pettersen.